**ИКОНОМИКА И МЕНИДЖМЪНТ**

**ПРОФЕСИЯ: ИКОНОМИСТ  
СПЕЦИАЛНОСТ:  „Икономика и мениджмънт„**

**Специалността „Икономика и мениджмънт“ е ориентирана предимно към обучаемите, търсещи реализация в сферата на икономиката и фирменото управление. Но като цяло, тази широкоспектърна обучителната програма Ви предоставя необходимите знания и опит за да се интегрирате успешно във всеки вид съвременен бизнес. .**

**Защо „Икономика и мениджмънт“?**

**„Икономика и мениджмънт“ е една от най-търсените специалности. Тя е широко застъпена във всеки колеж и университет, което предполага и засилена конкуренция в тази сфера. Учениците от специалност „Икономика и мениджмънт“ получават не само фундаментални теоретични познания по изучаваната материя, но и възможност да се запознаят отблизо с практическите особености на професиите, свързани със специалността. По време на обучителния процес се акцентира върху развитието на аналитичното мислене и мениджърските способности на всеки ученик. Предвидено е решаването на практически задачи и казуси от областта на мениджмънта, изследване и дискутиране на примери от реалния икономически живот и др., които да научат бъдещите мениджъри и икономисти да действат гъвкаво и адекватно в процеса на вземане на управленски решения. За постигането на тези цели, ПГИМ се е доверил на екип от утвърдени преподаватели-специалисти.**

**Завършилият курса на обучение може да заема следните длъжности:**

* икономически съветник;
* икономически анализатор;
* икономист-банково дело;
* икономист-външна търговия;
* икономист-данъчно облагане;
* икономист-организация и управление;
* икономист-организация на производството;
* икономист-управление на персонала;
* икономист-обществени поръчки.

**Образуване на бал за кандидатстване**– съгласно Наредба №10 / 01.09.2016 г. за организация на дейностите в училищното образование – раздел ІІІ чл.57

1. Удвоени **точки** от теста по български език и литература;
2. Удвоени **точки** от теста по математика;
3. **Точките** от оценката по български език и литература в седми клас;
4. **Точките** от оценката по информационни технологии в седми клас.[Edit](http://www.info-m.eu/pgimpazardjik/wp-admin/post.php?post=268&action=edit)